Žijem na východnom pobreží Dánska. Práve v tej krajine, na brehoch Snekkerstenu, som nachádzala inšpiráciu pre prácu na mojej časti kolekcie OFELIA. Príroda sa kreuje pomaly a postupne a svojím spôsobom je to krehký organizmus. Tak ako vlny – v neustálom a zároveň nestálom vlnení. Materiály a dizajn kolekcie nachádzajú svoje korene v severskom svetle, v piesku tunajších pláží, vo vlnách, plávajúcich drevách a rastlinách. Vo svete, ktorý sa dnes, zdá sa, krúti neustále rýchlejšie má táto kolekcia ambíciu vniesť do vášho domova trochu kľudu, duševného pokoja a meditácie.